Document ID: 32013R0654

IZVEDBENA UREDBA KOMISIJE (EU) št. 654/2013
z dne 10. julija 2013
o spremembi Uredbe (EU) št. 185/2010 v zvezi z validacijskimi kontrolnimi seznami za potrjevanje ukrepov varovanja v letalstvu EU za subjekte iz tretjih držav
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
ob upoštevanju naslednjega:
(1)
Uredba Komisije (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (2) vsebuje podrobna pravila za potrjevanje ukrepov varovanja v letalstvu EU.
(2)
Kontrolni seznami so instrumenti, ki jih uporablja potrjevalec ukrepov varovanja v letalstvu EU za ocenjevanje ravni varovanja letalskega tovora ali letalske pošte, namenjenih v EU/EGP. Obstoječim kontrolnim seznamom je treba dodati še dva dodatna seznama, da bi se sistem za potrjevanje varnosti v letalstvu EU izvajal v celoti.
(3)
Uredbo Komisije (EU) št. 185/2010 bi bilo zato treba ustrezno spremeniti.
(4)
Ukrepi iz te uredbe so v skladu z mnenjem Odbora za varnost civilnega letalstva, ustanovljenega s členom 19(1) Uredbe (ES) št. 300/2008 -
SPREJELA NASLEDNJO UREDBO:
Člen 1
Priloga k Uredbi Komisije (EU) št. 185/2010 se spremeni v skladu s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. julija 2013

Labels: 12
8